Kirby

Kirby – vienas geriausiai žinomų Japonijos „Nintendo“ kompanijos kompiuterinių žaidimų personažų. Jam sukurta atskira kompiuterinių žaidimų serija.

 Apie Kirby 
Kirby personažą kuriamam „Tinkle Popo“ žaidimui apie 1990 m. pabaigoje sukūrė Masahiro Sakurai,eurogamer.net kuris buvo žaidimų kompanijos „HAL Laboratory“ darbuotojas. Pradinis personažo vardas buvo Popopo, vėliau pakeistas į Kirby, kurio kilmė nežinoma. Vardas gali būti siejamas su JAV dulkių siurblių gamintojo „Kirby“ pavadinimu, nes personažas gali įkvėpti didelius kiekius oro. Arba su JAV teisininko John Kirby pavarde, kuris padėjo „Nintendo“ byloje dėl „Donkey Kong“ autorinių teisių apgynimo. Apie Kirby nuotykius kuriamo žaidimo leidimo teises perėmė „Nintendo“ kompanija, žaidimo kūrimu užsiėmė „HAL Laboratory“. 1992 m. išleistas pirmasis žaidimas pavadinimu „Kirby's Dream Land“ „Nintendo Game Boy“ nešiojamam žaidimų kompiuteriui. Žaidimas susilaukė didelės komercinės sėkmės, buvo parduotas daugiau nei 5 mln. vienetų tiražu. Jame Kirby dar buvo vaizduojamas baltas („Game Boy“ galėjo perteikti tik nespalvotą vaizdą) ir tokiu pavaizduotas JAV leidimo viršelyje.

Kirby yra apvalaus rožinio pripūsto baliono pavidalo veikėjas. Panašiai, tarsi oro pripūstomis, vaizduojamos jo rankos ir kojos. Kirby gyvena pramanytoje „Svajonių šalyje“ kartu su kitais šalies gyventojais tolimoje Popstar planetoje. Mėgstamiausi Kirby užsiėmimai yra valgyti ir miegoti, išskyrus atvejus, kai „Svajonių šalį“ reikia gelbėti nuo užpuolikų ar vagišių, tarp kurių pasikartojantis pagrindinis antagonistas karalius Dididi (King Dedede}. Kitas dažnai pasitaikantis pagrindinis priešininkas − Meta riteris (Meta Knight}. Žaidimų eigoje Kirby paprastai gali į save įtraukti didelį kiekį oro ir kartu su juo − eilinius priešininkus, kuriuos vėliau išspjauna. Įtraukus priešininką Kirby paprastai gali trumpam laikui perimti jo kovos sugebėjimus ir naudoti žaidimo eigoje. Oro įkvėpęs Kirby gali pakilti ir pleventi oru. Kirby gali būti suspaustas ar ištemptas, bet atgauna pradinę formą. Kirby lytis nėra nustatyta. Personažui sukurta 100 serijų anime serialas ir mangos kūriniai.

 Žaidimai 
Iki 2015 m. išleisti 14 pagrindinių Kirby serijos žaidimų. Juos daugiausiai kūrė „HAL Laboratory“, išleido „Nintendo“ vien savo gaminamoms žaidimų konsolėms. Pagrindiniai žaidimai yra nuotykių platformerio ir galvosūkių žanro. Be savos žaidimų serijos, Kirby yra valdomas „Super Smash Bros.“ muštynių žaidimuose. Ankstyvuosius serijos žaidimus galima žaisti naujesnėmis „Nintendo“ konsolėmis.

Pagrindinių žaidimų serija:
 Eil. Nr. Pavadinimas Išleidimo metai Platforma Išplatintų kopijų skaičius, mln. vnt.*vgchartz.com, 2015 10 20 1 „Kirby's Dream Land“1992 „Game Boy“ 5,132 „Kirby's Adventure“1993 „NES“ 1,753 „Kirby's Dream Land 2“ 1995 „Game Boy“ 2,364 „Kirby Super Star“ 1996 „SNES“ 1,445 „Kirby's Dream Land 3“ 1997 „SNES“ 0,366 „Kirby 64: The Crystal Shards“ 2000 „Nintendo 64“ 1,77 - „Kirby: Nightmare in Dreamland“1993 m. žaidimo perdirbinys2002 „Game Boy Advance“ 2,277 „Kirby & The Amazing Mirror“ 2004 „Game Boy Advance“ 1,648 „Kirby: Canvas Curse“ 2005 „Nintendo DS“ 0,729 „Kirby: Squeak Squad“ 2006 „Nintendo DS“ 1,94 - „Kirby Super Star Ultra“1996 m. žaidimo perdirbinys 2008 „Nintendo DS“ 2,9210 „Kirby's Epic Yarn“ 2010 „Nintendo Wii“ 2,0711 „Kirby: Mass Attack“ 2011 „Nintendo DS“ 0,9912 „Kirby's Return to Dream Land“ 2011 „Nintendo Wii“ 1,65 - „Kirby's Dream Collection: Special Edition“šešių žaidimų adapatacijos Wii konsolei 2012 „Nintendo Wii“ 0,6713 „Kirby: Triple Deluxe“ 2014 „Nintendo 3DS“ 1,5414 „Kirby and the Rainbow Curse“ 2015 „Nintendo Wii U“ 0,2915 „Kirby: Planet Robobot“ 2016 „Nintendo 3DS“ 16 „Kirby Star Allies“ 2018 „Nintendo Switch“ 

 − Pastaba. Duomenys ne pilnai patikrinami

Kiti žaidimai:
 Pavadinimas Išleidimo metai Platforma Pastabos „Kirby's Pinball Land“ 1993 „Game Boy“ Pinbolo žaidimas „Kirby's Dream Course“ 1994 „SNES“ Golfo žaidimas „Kirby's Avalanche“ 1995 „SNES“ strategijos „Kirby's Block Ball“ 1995 „Game Boy“ galvosūkių „Kirby's Star Stacker“ 1997 „Game Boy“ galvosūkių „Kirby Tilt 'n' Tumble“ 2000 „Game Boy Color“ veiksmo „Kirby Puzzle“ 2003 „Game Boy Advance“ galvosūkių „Kirby Air Ride“ 2003 „GameCube“ lenktynių „Kirby Battle Royale“ 2017 „Nintendo 3DS“ tinklo kovų

 Nuorodos 
 Kirby oficiali svetainė
 1up.com 
 mobygames.com

 Išnašos 

Kategorija:Kompiuterinių žaidimų serijos
Kategorija:Nuotykių žaidimai
Kategorija:Kompiuterinių žaidimų veikėjai